90 HIKAYAT MAKONG MAHAWANGSA. 



kepala gunong Jerai. Maka di-situ pun terlalu ramai-nya saka- 

 lian memungut buah-buahan ; lalu berjalan pula ka-tepi laut itu 

 pun berhenti pula mengambil ikan laut dan ketam siput pun ter- 

 lalu-lah banyak sa-kali. Hata maka sampai-lah ka-Sala itu, maka 

 di-lihat-nya sudah terdiri sa-buah kota dengan balai-nya yang 

 di-perbuat oleh tentera Siam. Maka segala menteri Siam pun 

 segera-lah keluar menyambut raja Kedah dengan menteri keempat 

 itu bawa masok ka-dalam kota langsong naik dudok ka-balai peng- 

 hadapan semayam-lah raja-nya. Maka menteri hulubalang saka- 

 lian pun dudok menyembah serta menjunjong duli raja-nya, lalu 

 menteri Kelaham pun mengeluarkan surat dari-pada raja benua 

 Siam itu lalu di-unjok ka-pada menteri keempat. Maka menteri 

 pun menyambut di-junjong-nya serta di-suroh bacha surat itu. 

 Telah sudah maka tetap-lah nama raja itu Raja Phra Ong Maha- 

 podisat. Telah demikian maka menteri keempat pun meneherita- 

 kan perentah beroleh anak raja itu dengan di-ambil oleh gajah 

 kesaktian itu dari-patla mula-nva datang ka-akhir-nva ka-pada 

 menteri Kelaham. Maka menteri Kelaham pun berkata, " Datang 

 ini pun dengan di-titali oleh raja maka besar dengan demikian 

 jua kehendak-nva. Maka sekarang ini telah senipurna-lah sudah. 

 Di-dalam itu pun sa-muga-muga-nya pantas hamba sakalian datang 

 hala ka-negeri Kedah ini; jika tiada, alang-kah susah menteri 

 keempat dengan raja Phra Ong Mahapodisat berperang dengan 

 raja Kelana Hitam ia datang hendak menjadi raja di-dalam negeri 

 Kedah?" Maka kata menteri keempat, "Sekarang mana juga 

 raja Kelana Hitam itu?" Maka kata menteri Kelaham, " Sudah 

 hamba berperang dengan dia, lalu hamba suroh tangkap sakalian- 

 nya hamba hantarkan ka-benua Siam ka-pada raja yang maha 

 besar." Maka kata menteri keempat, " Jika demikian beruntong- 

 lah hamba sakalian tiada hendak mati." Sa-telah itu lalu di- 

 perjamukan makan minum pula ka-pada sakalian-nya itu serta 

 dengan memalu bunyi-bunyian dan mengajarkan raja Phra Ong 

 Mahapodisat itu sharat orang menjadi raja mau-lah baik-baik 

 menaroh banyak sabar dan mengasehani di-atas segala rayat bala 

 dan dari-pada hamba sahaya sakali pun mau-lah dengan adil 

 dan murah hati dengan memberi derma kurnia sedekah akan fakir 

 miskin; dan yang patut di-bunoh sa-hari itu pun hendak-lah di- 

 taroh sampai tiga empat hari supaya di-halusi baik-baik baharu 

 di-bunoh; dan yang mana jadi raja di-dalam negeri Kedah bumi 

 tanah itu itu pun jangan dudok sa-tempat buat kota parit tempat 

 diam itu dan mau-lah ada sa-orang raja yang memegang negeri 

 mau-lah suatu kota; maka menjadi ramai-lah orang bumi tanah 

 Kedah, baharu-lah sangat menjadi tanah daratan; yang tempat 

 kita dudok ini pun baik tempat bumi tanah yang baik dengan 

 rata-nya boleh di-perbuat seperti kota parit akan tempat segala 

 raja-raja, hendak buat negeri dudok itu. Telah demikian penga- 

 jaran menteri Kelaham, maka menteri keempat dan sakalian-nya 

 pun membenarkan dengan pengajaran itu. Maka dudok-lah raja 

 Phra Ong Mahapodisat dengan menteri Kelaham bermain-main 



Jour. Straits Branch 



